Փառատոնի տասնօրյա նախապատրաստական աշխատանքների ընթացքում «Լույսի» Գարգառի թիմն աշխատեց համայնքի հետ՝ մշակելու Գարգառի ապագայի ճանապարհային քարտեզը։ Գյուղի հարուստ մշակութային ժառանգությունը աշխարհին փոխանցելով՝ թիմը թարմացրեց Վիքիպեդիայի՝ Գարգառի մասին պատմող անգլերեն ու հայերեն էջերը և Գարգառի կայքը՝ gargar.luys.am։ Գյուղացիների խնդրանքով՝ երիտասարդները գարգառցի նշանավոր մարդկանց մասին պատմող պաստառներ մշակեցին, որոնք տեղադրվեցին ամբողջ գյուղում։